《送日本国三藏空海上人朝宗我唐兼贡方物而归海东诗》
唐代·朱千乘

古貌宛休公，谈真说苦空。应传六祖后，远化岛夷中。

去岁朝秦六，今春赴海东。威仪易旧体，文字冠儒宗。

留学幽微旨，云关护法崇。凌波无际碍，振锡路何穷。

水宿鸣金磬，云行侍玉童。承恩见明主，偏沐僧家风。

作者简介：唐人。曾居越州镜中别业。宪宗元和元年春，在越州作诗送日僧空海归国。有诗集一卷，空海曾携归日本，奏上之。今不存。